Nyugat-Virginia

Nyugat-Virginia (, IPA:  ) az Amerikai Egyesült Államok 35. tagállama, mely az Appalache-hegység területén fekszik. Egészen a polgárháborúig Virginia állam része volt, 1863. június 20-án (ez a nap ma Nyugat-Virginia napja) azonban – mivel a rabszolga-kérdésben ellentétes állásponton volt – elszakadt az államtól. Egyike azon két államnak, melyek a háború alatt jöttek létre (a másik Nevada). Nyugat-Virginia a háború alatt egyike volt a „határállamoknak”, melyek elválasztották egymástól a Konföderáció és az Unió államait. Az Egyesült Államok Statisztikai Hivatala a Déli Államok közé sorolja, ennek az az oka, hogy nagy része a Mason-Dixon vonaltól délre terül el, noha északi földnyelve kiterjed a határos Pennsylvania és Ohio államok határára, valamint Weirton városa egy szélességi körön található Pittsburgh-gel. Különleges helyzetéből adódóan Nyugat-Virginia több tájegység részét is képezi, de legnagyobb részén az Appalache-hegység húzódik, ez az egyetlen állam, amelynek teljes területe az Appalache régióban található, melyet a hétköznapokban csak „Appalachia”-ként emlegetnek. Míg az itt élők elismerik, hogy az állam része az Appalachiának, közülük sokan nem szeretik ezt a kifejezést használni önmeghatározásukra.

Az állam északi földnyelve és a Közép-északi régió szoros kapcsolatban van a közelében lévő Pittsburgh városával, míg a keleti földnyelv Washingtonhoz van közel. Az állam fővárosa és egyben legnagyobb városa Charleston. Az államot leggyakrabban természeti szépségeiről, fakitermeléséről és szénbányászatáról emlegetik. A turisták főként síelni, evezni, sziklát mászni, horgászni és vadászni járnak ide.

Földrajza 

Az Appalache-hegység középső, Valley & Ridge része és a tőle nyugatra fekvő dombság, az Allegheny-plató tartozik az államhoz. Legmagasabb pontja a Spruce Knob (1482 m) az Allegheny-hegységben. Fő folyói a Potomac, az Ohio és a Shenandoah.

Története 

Nyugat-Virginia történelmét alapjaiban határozta meg az a kettősség, hogy határállam (angolul border state). A ma Nyugat-Virginia államnak nevezett terület az őslakos indiánok kedvelt vadászterülete volt az európai hódítók megérkezte előtt. Számos kőkori maradvány található Moundsville-ben, South Charlestonban és Romney közelében. Habár keveset tudunk ezen civilizációkról, a leletek arról tanúskodnak, hogy fejlett kohászat folyt itt valamikor.

Európai felfedezők és telepesek 

1671-ben Abraham Wood angol szőrmekereskedő – akit tábornoknak és ezredesnek is említettek –, William Berkeley, Virginia Colony kormányzójának anyagi támogatásával expedíciót küldött nyugatra, mely felfedezte a Kanawha folyót. 1716-ban Alexander Spotswood kormányzó körülbelül 30 lovassal eljutott a mai Pendleton megye területére. John Van Metre, egy indián kereskedő jutott el először az állam északi részére, 1725-ben. Ugyanebben az évben Pennsylvania állambeli német telepesek megalapították a Potomac partján New Mecklenburgot, mely ma a Shepherdstown nevet viseli. Ezt követően folyamatosan alapították az újabb településeket.

Közigazgatás

Megyék 

Az állam 55 megyéből áll.

Legnépesebb települések

Kisebb városok

Gazdaság

Népesség

Nevezetességek

Jegyzetek

További információk 
 Nyugat-Virginia kormányzati oldala 
 USA Travel – Nyugat-Virginia